Diari Oficial de la Generalitat Valenciana


Sumari del DOGV 9213, del 11-11-2021 (2021/11523)

RESOLUCIÓ de 2 de novembre de 2021, del Rectorat de la Universitat Jaume I, per la qual es fa pública l'oferta d'ocupació pública del personal d'administració i serveis de la Universitat Jaume I per a l'any 2021.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9213

Data del DOGV
:   11-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11642


Data del document
:   02-11-2021

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * concurs administratiu

RESOLUCIÓ de 2 de novembre de 2021, del Rectorat de la Universitat Jaume I, per la qual es fa pública l'oferta d'ocupació pública del personal d'administració i serveis de la Universitat Jaume I per a l'any 2021. [2021/11382]  
Per Acord del Consell de Govern de 28 d'octubre de 2021, s'ha aprovat l'oferta d'ocupació pública del personal d'administració i serveis de la Universitat Jaume I per a l'any 2021, acompanyada del corresponent informe d'impacte de gènere, tal com s'estableix en l'article 55.1 de la Llei 4/2021, de 16 d'abril, de la funció pública valenciana.  
  
En conseqüència, aquest Rectorat, en exercici de les competències atribuïdes per la legislació vigent, en relació amb els articles 2.2 e) i 75 de la Llei orgànica 6/2001, de 21 de desembre, d'universitats, i de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i en l'article 55 de la Llei 4/2021, de 16 d'abril, de la funció pública valenciana, resol:  
  
  
Primer  
Fer públic l'acord del Consell de Govern d'aquesta universitat, de 28 d'octubre de 2021, pel qual s'aprova l'oferta d'ocupació pública del personal d'administració i serveis de la Universitat Jaume I per a l'any 2021.  
  
Segon  
Contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar, amb caràcter potestatiu, recurs de reposició davant del mateix òrgan que va dictar l'acte contra el qual es recorre, en el termini d'un mes comptador des de l'endemà de la publicació; o bé directament interposar recurs contenciós administratiu davant del Jutjat Contenciós Administratiu de Castelló de la Plana, dins del termini de dos mesos comptadors des de l'endemà de la publicació.  
  
Tot això sense perjudici de qualsevol altre recurs o acció que es considere procedent.  
  
Castelló de la Plana, 2 de novembre de 2021.- La rectora: Eva Alcón Soler.  
  
  
Oferta d'ocupació pública del personal d'administració i serveis de la Universitat Jaume I per a l'any 2021  
  
L'article 36.2.g de la Llei 4/2020, de 30 de desembre, de pressupostos de la Generalitat per a l'exercici 2021, amb la redacció del Decret llei 9/2021, de 2 de juliol, de modificació de la Llei 4/2020, de 30 de desembre, de pressupostos de la Generalitat per a l'exercici 2021, preveu una taxa de reposició d'efectius del 110 % per a les places de personal d'administració i serveis de les universitats públiques de la Generalitat i centres universitaris dependents, en els termes i condicions establits en la legislació bàsica en matèria d'oferta pública d'ocupació.  
  
Així mateix, l'article 19.Un.7 de la Llei 11/2020, de 30 de desembre, de pressupostos generals de l'Estat per a l'any 2021, estableix el procediment de càlcul de la taxa de reposició d'efectius, a l'efecte d'aplicar el percentatge màxim en cada cas, en què no computen les places que ocupe el personal que s'incorpore en execució d'ofertes d'ocupació pública d'anys anteriors, les que es convoquen per a la provisió mitjançant processos de promoció interna i les corresponents al personal declarat indefinit no fix mitjançant sentència judicial.  
Per això, de conformitat amb el que es disposa en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic (en endavant, TREBEP), l'article 55 de la Llei 4/2021, de 16 d'abril, de la funció pública valenciana (en endavant, LFPV), i amb l'informe favorable de la mesa negociadora, en la reunió de data 24 de setembre de 2021, el Consell de Govern de la Universitat Jaume I, fent ús de les competències atribuïdes per l'article 45 dels seus Estatuts, aprovats per Decret 95/2021, de 9 de juliol, del Consell, acorda:  
  
Aprovar l'oferta d'ocupació pública del personal d'administració i serveis de la Universitat Jaume I per a l'any 2021, en els següents termes:  
  
Primer. Contingut de l'oferta d'ocupació  
1. L'oferta d'ocupació pública del personal d'administració i serveis de la Universitat Jaume I per a l'any 2021 inclourà set (7) places de nou ingrés pel torn lliure, resultat de l'aplicació del percentatge de taxa del 110 % de reposició d'efectius corresponent a l'any 2020, amb el detall que figura en l'annex I.  
2. Igualment, s'inclou un mínim de quatre (4) places, pel procediment de promoció interna, en les escales que es detallen en l'annex II.  
  
  
Segon. Criteris generals d'aplicació en els processos selectius  
1. D'acord amb el que s'estableix en l'article 65.2 de la LFPV, el sistema de selecció per a quatre de les set places que componen aquesta oferta d'ocupació serà l'oposició. En les tres restants, s'utilitzarà el sistema de concurs oposició.  
2. Els processos selectius de promoció interna es convocaran mitjançant convocatòries independents de les ordinàries de nou ingrés pel torn lliure.  
3. En les bases de les convocatòries derivades d'aquesta oferta d'ocupació es tindrà en compte que, si a causa d'una situació degudament acreditada d'embaràs de risc o de part, alguna de les aspirants no pot completar el procés selectiu o realitzar algun exercici d'aquest, la seua situació quedarà condicionada a la finalització del procés i a la superació de les fases que havien quedat ajornades. La realització d'aquestes proves no pot comportar una demora que menyscabe el dret de la resta de les persones aspirants a una resolució del procés ajustada a temps raonables, la qual cosa ha de ser valorada per l'òrgan de selecció. En tot cas, la realització de les citades proves tindrà lloc abans de la publicació de la llista de persones aspirants que han superat el procés selectiu.  
4. La composició dels òrgans de selecció s'atindrà al que s'estableix en l'article 60 del text refós de la Llei de l'Estatut Bàsic de l'Empleat Públic, i s'haurà de garantir la paritat entre dones i homes.  
  
5. La informació relacionada amb els processos selectius, de manera que les persones participants puguen seguir-ne el desenvolupament mitjançant les comunicacions i informacions, es publicarà en el Tauler d'Anuncis Oficial de la Universitat Jaume I (TAO-UJI).  
  
Tercer. Desenvolupament de l'oferta  
1. L'aprovació i publicació d'aquesta oferta d'ocupació pública comporta l'obligació de convocar els corresponents processos selectius per a la cobertura de les places llistades.  
2. Aquestes convocatòries han de realitzar-se en el termini de tres anys que fixa l'article 70.1 del TREBEP per a l'execució de les ofertes d'ocupació pública.  
3. De conformitat amb el que es preveu en l'article 19.Un.3, lletra i) de la Llei 11/2020, de 30 de desembre, de pressupostos generals de l'Estat per a l'any 2021, la convocatòria de les places que conté aquesta oferta d'ocupació pública està condicionada a l'autorització de la Generalitat Valenciana, a través de la Conselleria d'Innovació, Universitats, Ciència i Societat Digital.  
  
Quart. Processos específics de promoció interna  
En previsió del que s'estableix en l'article 135 de la LFPV, si es convoquen processos específics de promoció interna per al personal funcionari que siga titular, amb destinació definitiva, de llocs de treball classificats per a ser proveïts indistintament per dues escales del mateix itinerari professional de grups de titulació successius i pertanga al grup inferior, en el cas de superar-lo, adquirirà la condició de personal funcionari de carrera en aquest últim i prendrà possessió en aquest lloc.  
Cinqué. Mesures per a promoure la igualtat de gènere  
Les convocatòries hauran d'incloure com a criteri de desempat, abans del sorteig o primera lletra del cognom, la resolució en favor de la dona en el cas que aquest sexe estiguera infrarepresentat dins del col·lectiu de persones que formen part del cos o escala objecte de la convocatòria.  
  
Sisé. Publicació  
Aquest acord tindrà efectes a partir de la publicació en el Diari Oficial de la Generalitat Valenciana.  
  
Castelló de la Plana, 28 d'octubre de 2021.- La rectora: Eva Alcón Soler.  
  
  
  
ANNEX I  
Oferta d'ocupació pública corresponent a l'any 2021 del personal d'administració i serveis de nou ingrés per taxa de reposició  
  
Grup  
Subgrup Escala Places  
B Escala tècnica de laboratoris (estabulari) 1  
C1 Escala administrativa 5  
C2 Escala bàsica de suport administratiu 1  
Total de places de nou ingrés pel torn lliure 7  
  
  
  
  
ANNEX II  
Oferta d'ocupació pública corresponent a l'any 2021 del personal d'administració i serveis pel torn de promoció interna 1  
  
Grup  
Subgrup Escala Places  
A1 Escala superior d'administració 2  
A2 Escala mitjana d'administració 2  
Total de places del torn de promoció interna 4  
  
  
1 El nombre de places oferides en promoció interna del grup A, subgrup A2, pot incrementar-se en funció del resultat final de la promoció interna del grup A, subgrup A1.